**Gazdasági összefoglaló, közbeszerzési összesítő (2018.07.16.-2018.07.22.)**

**Módosul a Nagyváradot a leendő észak-erdélyi autópályával összekötő út terve.** Az eredeti projektet csütörtökön módosította a nagyváradi önkormányzat úgy, hogy a tervben szereplő közúti csomópont helyét megváltoztatták, továbbá a román–magyar határhoz közelebb építik majd fel a szolgáltató központot annak érdekében, hogy a román határrendészet is elvégezhesse saját feladatait (járművek lemérése, egészségügyi ellenőrzés stb). A leendő összekötő út 18,9 kilométer hosszú és kétszer hét méter széles lesz, tizenkét híd, felüljáró és csomópont épül majd rajta a bruttó 719 millió lej (157,4 millió euró) összköltségvetésű beruházás során, amelynek megépítésére két éve lesz a kivitelezőnek. A tervet hamarosan átadják az Országos Közúti Infrastruktúrát Kezelő Vállalatnak (CNAIR), de a közbeszerzési eljárást csak azt követően indíthatják el, hogy a beruházást kormányhatározatban is elfogadják. Az összekötő utat a Nagy Infrastrukturális Beruházási Programból (POIM) valósítják meg.

<http://www.erdon.ro/fontos-infrastrukturalis-fejlesztesek-nagyvaradon/3926494>

**A Szatmár Megyei Tanács 1,8 millió euró értékben kapott támogatást a HUSKROUA - Magyarország-Szlovákia-Románia-Ukrajna ENPI Határon Átnyúló Együttműködési Program keretében 4 nyertes pályázatára.** Egészségügyi területen a Szatmár Megyei Sürgősségi Kórház a munkácsi Regionális Gyermekkórházzal közösen pályázott és egyenként 550.000 eurót nyertek el fejlesztésekre. A további három nyertes pályázatból befolyt támogatás határmenti infrastruktúrafejlesztésre, a Román-Ukrán (Nagytarna-Kistarna) határátkelőhelyhez vezető bekötőút korszerűsítésére, valamint a Szatmár Megyei Múzeum beruházásaira fordítható.

<http://www.zf.ro/zf-transilvania/cj-satu-mare-a-atras-finantari-de-1-8-mil-euro-prin-programul-de-cooperare-transfrontaliera-17357481>

**56 millió euróból több mint 300 kilométer utat korszerűsítene a Kolozs Megyei Tanács.** A 20 megyei útszakaszt érintő korszerűsítés összesen 331 kilométerre vonatkozik, és része annak a stratégiai észak-erdélyi regionális útvonalnak, amely biztosítja a TEN-T hálózathoz való kapcsolódást. Az Észak-Nyugati Regionális Fejlesztési Ügynökséghezbenyújtott 9 pályázat tartalmazza többek között a 107M, 108C, 161B, 103N és a 103J jelzésű megyei utak egyes szakaszainak felújítását.

<http://www.maszol.ro/index.php/gazdasag/99463-tobb-mint-300-kilometer-utat-korszer-sitene-a-kolozs-megyei-tanacs>

**A Temes Megyei Kereskedelmi, Ipari és Mezőgazdasági Kamara az év végéig legkevesebb 6 gazdasági missziót szervez a kamarai tagok számára**, amelyek az üzleti kapcsolatépítésre és az export-import tevékenységek bővítésére teremtenek majd lehetőséget. A kamara segítségével **Magyarország**ra, Ausztriába, Olaszországba, Németországba, Spanyolországba és az Amerikai Egyesült Államokba is eljuthatnak az üzletemberek, ahol kiállításokon, vásárokon és üzleti B2B találkozókon vehetnek részt. Az idei utolsó gazdasági misszióra 2018. november 30. – december 4. között kerül sor, amikor Budapestre és Bécsbe látogathatnak a temesi vállalkozók.

<http://www.nyugatijelen.com/jelenido/sutoipari_es_cukraszati_vasarra_is_invitalnak.php>

**A konzuli kerületre vonatkozó közbeszerzési összesítő** **(forrás** [**http://sicap-prod.e-licitatie.ro**](http://sicap-prod.e-licitatie.ro)**)**

|  |  |  |  |  |
| --- | --- | --- | --- | --- |
| **Ágazat** | **A közbeszerzési felhívás tárgya** | **A pályázat benyújtásának határideje** | **A közbeszerzés értéke (EUR)\*** | **A közbeszerzési felhívást közzétevő neve és elérhetősége** |
| **BÚTOR** | **bútorok közbeszerzése** | **Felsőoktatási intézményekbe bútorok beszerzése** (Kolozs megye) | 2018.08.24. | 39.693,65 | **UNIVERSITATEA "BABES-BOLYAI"**, Cím: Str. Ion I. C. Bratianu, nr. 14, Cluj-Napoca, Cod postal: 400079, Romania, E-mail: ancuta.toma@ubbcluj.ro, Telefon: +40 264405300, Fax: +40 264592838, www.ubbcluj.ro |
| **EGÉSZSÉGÜGY** | **egészségügyi készletek közbeszerzése** | **Laboratóriumi fogyóanyagok beszerzése** (Temes megye) | 2018.08.20. | 216.002,28 | **Spital Clinic Judetean de Urgenta "Pius Brinzeu" Timisoara**, Cím: Str. Liviu Rebreanu, nr. 156, Timisoara, Cod postal: 300736, Romania, E-mail: aprovizionare@hosptm.ro, Telefon: +40 356433114, Fax: +40 356433114, www.hosptm.ro |
|  | **gyógyszerek közbeszerzése** | **Általános fertőzésellenes gyógyszerek beszerzése** (Szilágy megye) | 2018.08.22. | 359.559,55 | **SPITALUL JUDETEAN DE URGENTA ZALAU**, Cím: Str. Bărnuţiu Simion, nr. 67, Zalau, Cod postal: 450129, Romania, E-mail: b.achizitii@yahoo.com, Telefon: +40 260616920, Fax: +40 260661066, www.spitalzalau.ro |
| **ÉPÍTKEZÉSEK** | **építkezések és felújítások közbeszerzése** | **A nagyváradi Szent László (Unirii) tér közelében gyalogos utak kialakítása (tervezés+kivitelezés)** (Bihar megye) | 2018.08.20. | 788.927,99 | **MUNICIPIUL ORADEA**, Cím: Str. Unirii, nr. 1, Oradea, Cod postal: 410100, Romania, E-mail: manuela.maghiar@oradea.ro, Telefon: +40 259437000, Fax: +40 259409406, www.oradea.ro |
|  | **út- és hídépítési közbeszerzések** | **Temesvár belvárosában 2 összekötő utca kiépítése** (Temes megye) | 2018.09.10. | 699.867,56 | **Municipiul Timisoara**, Cím: Str. Bv.C.D.Loga, nr. 1, Timisoara, Cod postal: 300030, Romania, E-mail: achizitiipublice@primariatm.ro, Telefon: +40 256408453, www.primariatm.ro |
| **VILLAMOSSÁG** | **villamos munkák és berendezések közbeszerzése** | **Több tordai áramátalakító állomás korszerűsítése** (Kolozs megye) | 2018.08.17. | 822.570,90 | **Societatea De Distributie a Energiei Electrice Transilvania Nord SA**, Cím: Str. Ilie Macelaru, nr. 28A, Cluj-Napoca, Cod postal: 400380, Romania, E-mail: mihaiela.oltean@distributie-energie.ro, Telefon: +40 264205435, Fax: +40 264205425, www.edtn.ro |
|  | **villamos munkák és berendezések közbeszerzése** | **Nagyrév (Vadu Crisului) alacsony feszültségű villamos hálózatának korszerűse** (Bihar megye) | 2018.08.27. | 1.282.998,94 | **Societatea De Distributie a Energiei Electrice Transilvania Nord SA**, Cím: Str. Ilie Macelaru, nr. 28A, Cluj-Napoca, Cod postal: 400380, Romania, E-mail: mihaiela.oltean@distributie-energie.ro, Telefon: +40 264205435, Fax: +40 264205425, www.edtn.ro |
| **\*A Román Nemzeti Bank 2017. évi EUR/RON középárfolyama alapján 1 EUR = 4,5681 RON** |